Isteʼmolchilar huquqlarini himoya qilish va ushbu yoʻnalishda davlat organlari hamda tashkilotlari hamkorligini samarali tashkil etishni taʼminlash boʻyicha qoʻshimcha chora-tadbirlar toʻgʻrisida
(resolution, 2025-10-24)

Oʻzbekiston Respublikasi Prezidentining “Isteʼmolchilar huquqlarini himoya qilishning huquqiy va institutsional tizimini tubdan takomillashtirish chora-tadbirlari toʻgʻrisida” 2019-yil 11-sentabrdagi PF-5817-son Farmoniga muvofiq Vazirlar Mahkamasi qaror qiladi: 1. Quyidagilarni nazarda tutuvchi chakana savdo obyektlarida xalq isteʼmoli tovarlarining nazorat xaridini tashkillashtirish va ularni ekspertizadan (testdan) oʻtkazish tartibi toʻgʻrisida nizom ilovaga muvofiq tasdiqlansin: nazorat xaridi tadbirlarini oʻtkazishni rejalashtirish; nazorat xaridini amalga oshirish tartibi; xalq isteʼmoli tovarlarini ekspertizadan (testdan) oʻtkazish tartibi; nazorat xaridi bilan bogʻliq ishlarni moliyalashtirish; nazorat xaridi va xalq isteʼmoli tovarlarini testdan oʻtkazish natijalari ustidan shikoyat qilish tartibi. 2. Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi hamda uning hududiy organlari (keyingi oʻrinlarda — Qoʻmita): chakana savdo obyektlarida sotiladigan xalq isteʼmoli tovarlari sifati va xavfsizligining belgilangan texnik jihatdan tartibga solish sohasidagi normativ hujjatlarga muvofiqligi yuzasidan tizimli ravishda oʻrganishlar oʻtkazilishini; ushbu tadbirlar qonuniylik, oshkoralik, xolislik, adolatlilik, tenglik va shaffoflik prinsiplariga asoslangan holda amalga oshirilishini taʼminlasin. 3. Vazirlar Mahkamasi huzuridagi Oʻzbekiston texnik jihatdan tartibga solish agentligi, Sogʻliqni saqlash vazirligi va milliy akkreditatsiya tizimida akkreditatsiya qilingan sinov laboratoriyalari Qoʻmitaga nazorat xaridi doirasida olinadigan xalq isteʼmoli tovarlarini tezkor ravishda ekspertizadan (testdan) oʻtkazishda amaliy yordam koʻrsatsinlar. 4. Qoʻmita Oʻzbekiston Milliy teleradiokompaniyasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hamda manfaatdor vazirlik va idoralar bilan birgalikda: ushbu qarorning mazmun-mohiyati, amaliy ahamiyati hamda nazorat xaridini amalga oshirish natijalari toʻgʻrisida keng jamoatchilik, aholi va tadbirkorlik subyektlari oʻrtasida tizimli ravishda axborot-maʼrifiy ishlar tashkil qilinishini; isteʼmolchilar huquqlarini himoya qilish, tadbirkorlik madaniyatini oshirish, savdo obyektlarida sotilayotgan mahsulotlar sifati va xavfsizligini taʼminlash boʻyicha amalga oshirilayotgan chora-tadbirlar yuzasidan respublika va mahalliy teleradiokanallar, bosma nashrlar va Internet jahon axborot tarmogʻi orqali turkum koʻrsatuv va eshittirishlar efirga uzatilishini hamda maqolalar chop etilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Monopoliyaga qarshi kurashish qoʻmitasi raisi N.Sh. Sharipov zimmasiga yuklansin. 1. Ushbu Nizom chakana savdo obyektlarida xalq isteʼmoli tovarlarining nazorat xaridini amalga oshirish va ularni ekspertizadan (testdan) oʻtkazish tartibini belgilaydi. 2. Ushbu Nizomda quyidagi asosiy tushunchalardan foydalaniladi: nazorat xaridi — chakana savdo obyektlarida vakolatli davlat organlari xodimlari tomonidan ekspertiza oʻtkazish va mahsulotning texnik jihatdan tartibga solish sohasidagi normativ hujjatlarga muvofiqligini testdan oʻtkazish maqsadida amalga oshiriladigan tadbirlar majmui; ekspertiza — tovar qadogʻining yaxlitligini buzmagan holda, uning markirovkasiga qoʻyilgan talablar hamda saqlash sharoitlari qoidalariga rioya etilishini, shuningdek, ishlab chiqaruvchi tomonidan oʻrnatilgan yaroqlilik muddatini bevosita chakana savdo obyektida oʻrganishga qaratilgan tadbir; testdan oʻtkazish — tovarlar xavfsiz boʻlishiga va ularning sifatiga doir majburiy talablarga mosligini laboratoriya sharoitida sinab aniqlash, shuningdek, solishtirish va taqqoslash yoʻli bilan hamda oʻlchov vositalari yordamida texnik jihatdan tartibga solish sohasidagi normativ hujjatlar talablariga muvofiqligini oʻrganish maqsadida baholash usuli; xalq isteʼmoli tovarlari — aholining shaxsiy maqsadlarda, roʻzgʻorda yoki tadbirkorlik faoliyati bilan bogʻliq boʻlmagan boshqa maqsadlarda (bevosita moddiy va madaniy ehtiyojlarini qondirishda) foydalanishi uchun sotiladigan tovarlar. 3. Nazorat xaridi tadbirlari tadbirkorlik subyektlarining moliyaviy-xoʻjalik faoliyatiga aralashmagan holda, chakana savdo obyektlarida sotiladigan xalq isteʼmoli tovarlarini (keyingi oʻrinlarda — tovar) ushbu Nizomga muvofiq sotib olish, ekspertiza qilish va akkreditatsiyadan oʻtgan sinov laboratoriyalarida testdan oʻtkazish orqali amalga oshiriladi. 4. Nazorat xaridi tadbirlari ushbu Nizomga 1-ilovada keltirilgan sxemaga muvofiq oʻtkaziladi. 5. Nazorat xaridi tadbirlarini oʻtkazish uchun quyidagilar asos boʻlib hisoblanadi: Raqobatni rivojlantirish va isteʼmolchilar huquqlarini himoya qilish qoʻmitasi (keyingi oʻrinlarda — Qoʻmita) raisi tomonidan tasdiqlanadigan yoki Qoʻmita bilan kelishilgan va rasmiy veb-saytda joylashtiriladigan nazorat xaridi tadbirini oʻtkazish rejasi; ommaviy axborot vositalaridan kelib tushgan maʼlumotlar hamda belgilangan tartibda axborot-kommunikatsiya texnologiyalari vositasida jamoatchilik fikrini oʻrganish natijalari; qonunda belgilangan tartibda jismoniy va yuridik shaxslar, shu jumladan davlat organlari va tashkilotlardan kelib tushadigan axborotlar va murojaatlar; Oʻzbekiston Respublikasi Prezidenti Administratsiyasi yoki Vazirlar Mahkamasining topshiriqlari. 6. Nazorat xaridi tadbirini oʻtkazish rejasi har yili shakllantiriladi va Qoʻmita raisi tomonidan tasdiqlanadi. Nodavlat notijorat tashkiloti tomonidan oʻtkaziladigan nazorat xaridi tadbirlari rejasi Qoʻmita bilan kelishilgan holda tasdiqlanadi. Nazorat xaridi tadbirini oʻtkazish rejasi Qoʻmitaning rasmiy veb-saytiga joylashtiriladi va quyidagi maʼlumotlarni oʻzida aks ettiradi: nazorat xaridi tadbirini oʻtkazish davri; tadbirni oʻtkazish joyi (viloyat, shahar va tuman); nazorat xaridi tadbirini oʻtkazish davomida amal qilinishi baholab boriladigan majburiy talablar; nazorat xaridi tadbirini oʻtkazish lozim boʻlgan tovarlar nomlari. 7. Nazorat xaridi tadbirini oʻtkazish rejasi mazkur Nizomning 4-bandida keltirilgan asoslarga muvofiq toʻldirib borilishi yoki oʻzgartirilishi mumkin. 8. Nazorat xaridi tadbirlari Qoʻmita yoki uning hududiy organlari yoki nodavlat notijorat tashkilotlari tomonidan “Isteʼmolchilarning huquqlarini himoya qilish toʻgʻrisida”gi Oʻzbekiston Respublikasi Qonuniga muvofiq belgilangan boshqa vakolatli organlar (keyingi oʻrinlarda — vakolatli organlar) bilan birgalikda qonuniylik, oshkoralik, xolislik, adolatlilik, tenglik va shaffoflik prinsiplariga asoslangan holda amalga oshiriladi. Nodavlat notijorat tashkiloti tomonidan oʻtkaziladigan nazorat xaridi tadbirlari Qoʻmita bilan kelishilgan va tasdiqlangan rejaga muvofiq amalga oshirilishi mumkin. Bunda: nodavlat notijorat tashkilotining xodimi nazorat xaridi tadbirini amalga oshirishi uchun Qoʻmita huzuridagi Raqobat siyosati va isteʼmolchilar huquqlari tadqiqotlari markazi tomonidan tashkil qilingan maxsus kurslarni muvaffaqiyatli tamomlaganlik toʻgʻrisidagi maxsus sertifikatga ega boʻlishi lozim; nodavlat notijorat tashkilotlari tomonidan nazorat xaridi tadbirlarini faqatgina tajriba davrida oʻtkaziladi. 9. Nazorat xaridini amalga oshirish toʻgʻrisida Qoʻmita yoki hududiy organlari yoxud nodavlat notijorat tashkiloti rahbari tomonidan buyruq chiqariladi. 10. Buyruq quyidagi maʼlumotlarni oʻz ichiga olishi kerak: Qoʻmita yoki uning hududiy organi yoxud nodavlat notijorat tashkiloti hamda vakolatli organlar nazorat xaridi tadbirini oʻtkazishga masʼul xodimi yoki xodimlarining familiyasi, ismi, otasining ismi va lavozimi; nazorat xaridi tadbiri bevosita oʻtkazilayotgan joy; nazorat xaridi tadbirini oʻtkazishda baholanadigan majburiy talablar; nazorat xaridini amalga oshirish uchun asos; nazorat xaridi davomida olinadigan tovarlarning savdo nomi, ularning soni, sotib olish va toʻlovni amalga oshirish toʻgʻrisidagi maʼlumot; nazorat xaridini amalga oshirish muddatlari; nazorat xaridi davomida foto va videotasvirlarning zarurligi toʻgʻrisida maʼlumot; maʼlum tovar boʻyicha nazorat xaridini amalga oshirish uchun zarur boʻlgan boshqa maʼlumotlar. Nazorat xaridi bunday tadbirlar oʻtkazilgan muayyan tovar (savdo nomi) boʻyicha yuridik shaxs yoki yakka tartibdagi tadbirkorda (savdo obyekti joylashuvi boʻyicha) keyingi bir yil davomida takroran amalga oshirilishiga yoʻl qoʻyilmaydi, qonunda belgilangan tartibda kelib tushadigan jismoniy va yuridik shaxslarning shikoyatlari asosida oʻtkaziladigan nazorat xaridi tadbirlari bundan mustasno. 11. Nazorat xaridi uni oʻtkazish toʻgʻrisidagi buyruqda koʻrsatilgan masʼul xodimlar tomonidan amalga oshiriladi. 12. Nazorat xaridi faqatgina kassa cheki va/yoki belgilangan shakldagi boshqa hujjat rasmiylashtirilganda amalga oshirilgan hisoblanadi. Nazorat xaridi natijalari boʻyicha savdo obyekti hududidan tashqarida tovar namunalarini tanlab olish dalolatnomasi hamda mazkur Nizomning 2-ilovasida keltirilgan shaklga muvofiq nazorat xaridini oʻtkazish toʻgʻrisida maʼlumotnoma rasmiylashtiriladi. 13. Nazorat xaridi namunalari sifatida mahsulotning texnik jihatdan tartibga solish sohasidagi normativ hujjatlar talablari bilan belgilangan barcha koʻrsatkichlar boʻyicha kamida bir marta testdan oʻtkazish uchun zarur boʻlgan miqdorda mahsulot xarid qilinadi. Mazkur namunalar akkreditatsiyadan oʻtgan laboratoriyalarda saqlash muddati davomida saqlanadi. Tovarlarni testdan oʻtkazish uchun yuborish (transportda) va saqlash texnik jihatdan tartibga solish sohasidagi normativ hujjatlarga asosan, mahsulotlarni tashish va saqlash talablariga muvofiq amalga oshiriladi. 14. Nazorat xaridini oʻtkazish toʻgʻrisidagi maʼlumotnomaga tovarlar sotib olinganligini tasdiqlovchi hujjatlar (kassa va/yoki tovar cheklari), tovar namunalarini tanlab olish dalolatnomasi va boshqa hujjatlar (mavjud boʻlganda) ilova qilinadi. 15. Nazorat xaridini oʻtkazishda masʼul xodimlar: mahsulotni buyruqda keltirilgan nomi va soniga koʻra mahsulotlarni sertifikatlashtirish Milliy tizimining sertifikatlashtirish qoidalariga muvofiq tanlashni amalga oshiradi; hujjatlarni imzolaydi hamda tovar sotib olish uchun zarur boʻlgan boshqa harakatlarni amalga oshiradi; zaruriy hollarda, foto va videotasvirga olish vositalaridan foydalanadi. 16. Nazorat xaridi davomida tovarlarni ekspertizadan oʻtkazish — joyida, testdan oʻtkazish — akkreditatsiyadan oʻtgan sinov laboratoriyalarida amalga oshiriladi. 17. Tovarlarni joyida ekspertizadan oʻtkazish faqatgina tovarlarni testdan oʻtkazish uchun tanlab olish maqsadida vakolatli organ xodimi tomonidan amalga oshiriladi. Bunda, quyidagilarga rioya qilinganligi ekspertizadan oʻtkaziladi: chakana savdo obyektida tovarlarni saqlash sharoitlari; tovarlar markirovkasini texnik jihatdan tartibga solish sohasidagi normativ hujjatlar talablariga muvofiqligi; ishlab chiqaruvchi tomonidan oʻrnatilgan yaroqlilik muddatiga amal qilinishi. 18. Mazkur Nizomning 17-bandida keltirilgan mezonlarga muvofiq boʻlmagan tovarlarni sotib olishga va ularni sinov laboratoriyalarida testdan oʻtkazishga yoʻl qoʻyilmaydi. 19. Nazorat xaridi davomida testdan oʻtkazish uchun sotib olingan tovarlar ishlab chiqaruvchi tomonidan belgilangan shartlarda, ularga zarar yetmaydigan tarzda yuklanishi va saqlanishi lozim. 20. Nazorat xaridi davomida olingan tovar namunalari savdo nomlari olib tashlangan va toʻliq berkitilgan, biroq isteʼmol qadogʻi saqlangan holda vakolatli organ xodimi tomonidan belgilangan tartibda toʻldirilgan tanlab olish dalolatnomasi bilan birga sinov laboratoriyalariga yetkaziladi. Tanlab olish dalolatnomasi uch nusxada toʻldiriladi va Qoʻmita yoki uning hududiy organlari yoxud nodavlat notijorat tashkiloti, vakolatli organ hamda sinov laboratoriyasi xodimlariga bir nusxadan beriladi. Tanlab olish dalolatnomasi uni toʻldirgan mutaxassis hamda Qoʻmita yoki uning hududiy organi yoxud nodavlat notijorat tashkiloti xodimi tomonidan imzolanadi. 21. Tovarlarni testdan oʻtkazish uchun tegishli sinov laboratoriyalariga yetkazish nazorat xaridi yakunlanadigan kundan kechiktirmasdan amalga oshiriladi. 22. Tovarlarni testdan oʻtkazish milliy akkreditatsiya tizimida akkreditatsiya qilingan davlat va nodavlat sinov laboratoriyalarida shartnoma asosida amalga oshirilishi mumkin. 23. Tovar namunalarini testdan oʻtkazish ushbu tovarlarga nisbatan belgilangan texnik tartibga solish sohasidagi normativ hujjatlarga muvofiq, shartnomada koʻrsatilgan muddatlarda amalga oshiriladi. 24. Test natijalari boʻyicha tovar sifati va xavfsizlik talablariga muvofiq boʻlmagan holatlar aniqlanganda, qonunchilik hujjatlariga koʻra tegishli harakatlarni amalga oshirish uchun test natijalari Qoʻmita yoki uning hududiy organlari yoxud nodavlat notijorat tashkiloti tomonidan vakolatli organlarga yuboriladi va tekshirish umumiy tartibda amalga oshiriladi. 25. Nazorat xaridi bilan bogʻliq ishlarni moliyalashtirish Qoʻmita tomonidan oʻtkaziladigan nazorat xaridlari Qoʻmita huzuridagi budjetdan tashqari Raqobatni rivojlantirishga koʻmaklashish jamgʻarmasi mablagʻlari, nodavlat notijorat tashkiloti tomonidan oʻtkaziladigan nazorat xaridlari oʻz mablagʻlari hisobidan amalga oshiriladi. 26. Tovarlarni testdan oʻtkazish uchun sinov laboratoriyalarini tanlash istisno tariqasida Qoʻmita yoki uning hududiy organlari yoxud nodavlat notijorat tashkiloti tomonidan aniqlanadi. 27. Nazorat xaridi maqsadli korporativ bank kartasi yordamida Qoʻmita yoki uning hududiy organlari yoxud nodavlat notijorat tashkiloti tomonidan amalga oshiriladi. Shuningdek, nazorat xaridini oʻtkazish toʻgʻrisidagi buyruqda Qoʻmita yoki uning hududiy organlari yoxud nodavlat notijorat tashkilotining moddiy javobgar xodimiga beriladigan pul miqdorini qayd etgan holda, naqd pul shaklida ham toʻlanishi mumkin. 28. Maqsadli korporativ bank kartalari Qoʻmita va uning hududiy organlari hamda nodavlat notijorat tashkiloti uchun alohida ochiladi. Ushbu maqsadli korporativ bank kartalaridan faqatgina nazorat xaridini amalga oshirishda foydalaniladi. 29. Qoʻmita va uning hududiy organlari hamda nodavlat notijorat tashkiloti mansabdor shaxslari korporativ bank kartalaridan maqsadli foydalanish uchun moddiy javobgar hisoblanadi. 30. Nazorat xaridi natijalari, uni amalga oshirish davomida toʻplangan foto va videomateriallar Qoʻmita rasmiy veb-saytida hamda ommaviy axborot vositalarida joylashtirilishi mumkin. 31. Nazorat xaridini amalga oshirishda yuridik shaxslar yoki yakka tartibdagi tadbirkorlarning faoliyatida tekshiruvlar oʻtkazish qatʼiyan taqiqlanadi. Nazorat xaridi tadbirlarini oʻtkazish tekshirish hisoblanmaydi. 32. Ushbu Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradilar. 33. Ishlab chiqaruvchi (yoki ular isteʼmolchidan daʼvo qabul qilishga vakolat berilgan shaxs) nazorat xaridi va tovarlarni testdan oʻtkazish natijalari ustidan belgilangan tartibda sudga shikoyat qilish huquqiga ega. BosqichlarSubyektlarTadbirlarMuddatlar1-bosqichQoʻmita va nodavlat notijorat tashkilotiNazorat xaridini oʻtkazish rejasini shakllantiradi va tasdiqlaydi.Har yili, yanvar oyida2-bosqichQoʻmita va nodavlat notijorat tashkilotiNazorat xaridini oʻtkazish rejasini rasmiy veb-saytda joylashtiradi.Har yili, yanvar oyida3-bosqichQoʻmita hamda uning hududiy organlari, nodavlat notijorat tashkilotiNazorat xaridini amalga oshirishda foydalanish uchun maqsadli korporativ bank kartasi ochadi va zarur miqdorda pul mablagʻi oʻtkazadi.Har yili, yanvar oyida4-bosqichQoʻmita yoki uning hududiy organlari yoxud nodavlat notijorat tashkilotiTasdiqlangan rejaga koʻra, OAV maʼlumotlari yoki murojaat kelib tushganda nazorat xaridini hamkorlikda amalga oshirish uchun vakolatli organdan (Vazirlar Mahkamasi huzuridagi Oʻzbekiston texnik jihatdan tartibga solish agentligi, Sanitariya-epidemiologiya va jamoat salomatligi qoʻmitasi, Veterinariya va chorvachilikni rivojlantirish qoʻmitasi) mutaxassis jalb qilinadi.Tadbir oʻtkazilishidan 3 ish kuni avval5-bosqichQoʻmita yoki uning hududiy organlari yoxud nodavlat notijorat tashkilotiTasdiqlangan rejaga koʻra, OAV maʼlumotlari yoki murojaat kelib tushganda nazorat xaridini amalga oshirish toʻgʻrisida Qoʻmita yoki uning hududiy organlari tomonidan buyruq chiqariladi.Tadbir oʻtkazilishidan 1 ish kuni avval6-bosqichQoʻmita yoki uning hududiy organlari yoxud nodavlat notijorat tashkiloti hamda vakolatli organlarMasʼul xodim buyruqda koʻrsatilgan xoʻjalik yurituvchi subyektdan (joyiga chiqqan holda) belgilangan tovarni ekspertizadan oʻtkazish natijalariga asosan kassa va/yoki tovar cheki bilan sotib oladi (zarur hollarda foto- va videotasvirga olish vositalaridan foydalanadi).Buyruqda koʻrsatilgan sanada7-bosqichQoʻmita yoki uning hududiy organlari yoxud nodavlat notijorat tashkiloti hamda vakolatli organlarSavdo obyekti hududidan tashqarida tovar namunalarini tanlab olish dalolatnomasi va nazorat xaridini oʻtkazish toʻgʻrisida maʼlumotnoma rasmiylashtiriladi.Nazorat xaridi oʻtkazilgan kunda8-bosqichVakolatli organlarNazorat xaridi davomida olingan tovar namunalari savdo nomlari olib tashlangan va toʻliq berkitilgan, biroq isteʼmol qadogʻi saqlangan holda tegishli sinov laboratoriyalariga yetkaziladi.Nazorat xaridi oʻtkazilgan kunda9-bosqichAkkreditatsiya qilingan davlat va nodavlat laboratoriyalarTovar namunalarini testdan oʻtkazadi va sinov bayonnomalarini Qoʻmita yoki uning hududiy organlariga yoxud nodavlat notijorat tashkilotiga yuboradi.Texnik hujjatlar va shartnomada belgilangan muddatda10-bosqichQoʻmita yoki uning hududiy organlari yoxud nodavlat notijorat tashkilotiTest natijalari boʻyicha tovar sifati va xavfsizlik talablariga muvofiq boʻlmagan holatlar aniqlanganda, qonunchilik hujjatlariga koʻra tegishli harakatlarni amalga oshirish uchun vakolatli organlarga yuboriladi.Test natijalari olingan kundan 3 ish kunida11-bosqichVakolatli organlarTovar sifati va xavfsizlik talablari buzilishi holati boʻyicha ishlab chiqaruvchi yoki import tovarlar boʻyicha uning vakolatli shaxsiga tegishli chora koʻradi.Belgilangan muddatlarda12-bosqichQoʻmitaIsteʼmolchi va tadbirkorlarni sifat va xavfsizlik talablariga javob bermaydigan tovarlar va uning ishlab chiqaruvchilari toʻgʻrisida xabardor qilish maqsadida nazorat xaridi natijalari boʻyicha ommaviy axborot vositalarida axborot joylashtiradi.Nazorat xaridi natijalari boʻyicha Nazorat xaridi tadbirini oʻtkazish toʻgʻrisidaMAʼLUMOTNOMA* _______________________(maʼlumotnoma tuzilgan sana)_______________________(maʼlumotnoma tuzilgan joy)_________________________________________________________________________________________(tadbirni oʻtkazgan organning nomi)_________________________________________________________________________________________(tadbirni oʻtkazgan masʼul xodimlarning F.I.O. va lavozimi)ishtirokida 20___ yil “_____”___________________ kuni soat _______da _________________________________________________________________________________________(chakana savdo obyektining manzili)_________________________________________________________________________________________(tadbirkorlik subyektining nomi yoki jismoniy shaxsning F.I.O.)nazorat xaridini oʻtkazdik. Nazorat xaridini oʻtkazish vaqtida quyidagilarANIQLANDI:_________________________________________________________________________________________(xarid qilingan tovarning nomi, miqdori) __________________________________________________________________________xarid qilindi va tovarlar qiymati uchun jami _____________________________________soʻm toʻlov amalga oshirildi.(pul mablagʻining miqdori raqam va soʻz bilan yoziladi)Tovarlarni joyida ekspertizadan oʻtkazish natijasiga koʻra:1. Chakana savdo obyektida tovarlarni saqlash sharoitlari.___________________________________________________________________________________________________________________________________________________________________________________________________________________________________________________________________________2. Tovarlar markirovkasining texnik jihatdan tartibga solish sohasidagi normativ hujjatlar talablariga muvofiqligi.___________________________________________________________________________________________________________________________________________________________________________________________________________________________________________________________________________3. Ishlab chiqaruvchi tomonidan oʻrnatilgan yaroqlilik muddatiga amal qilinishi. ___________________________________________________________________________________________________________________________________________________________________________________________________________________________________________________________________________(orqa tomoni)Nazorat xaridini oʻtkazish davomida xarid qilingan tovarlar tanlab olishdalolatnomasiga muvofiq __________________________________________________________________(sinov laboratoriyasi nomi va manzili yoziladi)__________________________________________________________________________________________________________________________________________________________________________________sinov laboratoriyalariga yuborish uchun vakolatli organ xodimiga topshirildi.Mazkur maʼlumotnoma bir nusxada tuzildi va nazorat xaridini oʻtkazishda ishtirok etgan barchashaxslarga ovoz chiqarib oʻqib eshittirildi.Maʼlumotnomaga quyidagilar ilova qilindi (___ varaqda):1.______________________________________2.______________________________________3.______________________________________Qoʻmita yoki uning hududiy organi yoxud nodavlat notijorat tashkiloti xodimi_________________________________________(imzo)(F.I.O., lavozimi)Vakolatli organ xodimlari_________________________________________(imzo)(F.I.O., lavozimi)_________________________________________(imzo)(F.I.O., lavozimi)